La Moscova a avut loc astăzi întâlnirea dintre Putin și concurenții săi în cursa simulată de la alegerile prezidențiale, potrivit epicnews.ro.
Preşedintele rus Vladimir Putin s-a întâlnit astăzi cu cei 3 concurenţi ai săi în alegerile care s-au încheiat duminică cu victoria sa clară. La Kremlin, Putin le-a reamintit lui Nikolai Kharitonov (Partidul Comunist), Leonid Sluţki (Partidul Liberal Democrat) şi lui Vladislav Davankov (Oamenii Noi) priorităţile celui de-al cincilea mandat al său.
Putin le-a vorbit despre securitatea statului, situaţia din ţările vecine şi nevoia de a dobândi o suveranitate mai mare în unele domenii precum tehnologia.
A fost o nouă demonstrație de forță a "Țarului" în fața unor personaje umile și șterse, apoi a sărbătorit în piață un deceniu de la anexarea Crimeei.
VIDEO. Momente tensionate în Rusia. Un soldat intră în urnele de vot, cu arma la piept
Alegerile din Rusia s-au terminat, iar Vladimir Putin a ieșit învingător, potrivit exit-poll-ului. Putin a obținut peste 87% din voturi.
În paralel, un alt exit-poll, realizat de Centrul rus pentru cercetarea opiniei publice (VCIOM), avansează o victorie pentru Vladimir Putin cu un procent de 87,8%. Acest procent este în concordanță cu alte surse care indică o cifră similară pentru susținerea lui Putin în alegeri.
De asemenea, conform agențiilor de presă, prezența la vot a fost de aproximativ 67,5%, semnalând un interes moderat din partea populației în acest scrutin electoral. Dacă procentele raportate se confirmă, aceasta ar fi cea mai categorică victorie a lui Putin în alegeri, depășind recordul său anterior de 76,7%, obținut în alegerile din 2018.